== Ægteskaber og børn ==
Hun har været gift fem gange og er mor til fem børn. Fra [[1983]]-[[1985|85]] var hun gift med den danske musiker [[Kasper Winding]], med hvem hun i [[1984]] fik sønnen [[Julian Winding]] som i dag er forsanger i bandet [[Hard Candy (band)|Hard Candy]]. I 1985-[[1987|87]] var hun gift med den amerikanske skuespiller [[Sylvester Stallone]], som hun mødte under indspilningen af ''Red Sonja'', og i hvis film ''[[Rocky IV]]'' og ''[[Cobra (film)|Cobra]]'') hun senere medvirkede. Derefter blev hun forlovet med [[Amerikansk fodbold|fodboldstjernen]] [[Mark Gastineau]], mens han stadig var gift. De fik sønnen Killian i [[1989]]. Fjerde ægteskab var med den schweiziske/italienske racerkører [[Raoul Meyer]] i [[1993]]-[[2005]], hvor parret fik sønnerne Douglas Aaron i [[1992]] og Raoul Jr. Ayrton i [[1995]] (den sidste opkaldt efter hendes ven [[Ayrton Senna]]). Den [[8. juli]] [[2006]] blev hun gift med Mattia Dessi, der er tidligere model og nu tjener. Med ham har hun i en alder af 54 fået sit femte barn, en datter. <ref>https://www.seoghoer.dk/hollywood/54-aarige-brigitte-nielsen-har-foedt-sit-femte-barn</ref>
Levende_personer Kunst